તેમાં જાતિભેદને સ્થાન નથી. તેથી આનંદ અને સારિપુત્ર જેવા રાજકુમારો, અનાથપિંડક જેવા શ્રેષ્ઠીથી લઇને ઉપાલિ જેવો હજામ, આમ્બપાલી જેવી ગણિકા અને અંગુલિમાલ જેવો લૂંટારો બૌદ્ધપથ ગ્રહણ કરી શક્યાં. ચિત્તની નિર્મળતા માટે સાવધતા અને સાધના જ મહત્વની ગણાઇ. બુદ્ધ અને ગાંધીજીનો જ્ઞાતિપ્રથાના નિર્મૂલનનો સંદેશ હજુ અધૂરો જ છે. વર્ણવ્યવસ્થા જન્મને બદલે કર્માનુસાર હોય તેની મહાન પ્રેરણા બુદ્ધે આપી છે. એથી તેમના કાળના શૂદ્રો અને આદિવાસીઓએ તથાગતપંથમાં પોતાની બેડીઓ કપાતી જોઈ હતી, અને એ પંતને અનુસર્યા હતા.